Het sijn comen in rechte voer meye ende scepen van loven margriete wassarts
die ovmids vonisse van scepenen brieve van loven beleidt es tet allen den goeden
cas vanden poele diemen heet de cruege in deen side henric arnts soen mathijs
wilen arnts henric vanden vekene diemen heet arnts gielijs coppens jan
vanden poele geheten de haegehouwe vrancke van verssene daneel heylen ende
gielijs arnts in dande side daer de selve vii psoene een aensprake deden ter
voirs mgrieten wt seggen dat de selve margriete met hoen beleide hen ongebruyc
dade amn seker goede gelegen te stockele en daer omtrent in alrehande stucken
die gielijs vander vulporten te houden plach ende dat sij de neeste levende waen
vanden voirs gielijs en alsoe nae van lede als de voirs cas dwelc sij beden te
thoenen en metten mynsten ic Ende seiden soe waer sij dat gethoene consten
dat sij hoe deylinge inde voirs goede hebben souden Op dwelke de voirs
mgriete met hoen gelevden voersprake dede verantwerden dat sij tot des
voirs cas goeden geleidt wae en dat de voirs cat hoe sculdich ware
bleven van theeringen die hi tot hoen huys verteert hadde dwelc sij groetsde
Ende wt also dat sij hoe die montheringe wouden opleggen sij woude hen
gne de goede laten volgen Seide voert dat de voirs gielijs vand valporten
die de voirs goede te besitten plach die verboert hadde jegen onsen gened
he ende landbreke was Ende dat cas die goede jegen den rentmeest vand
vueren van ons gened hen wegen gecocht hadde welke pointen sij boet te
thoene tot der conden vanden ghenen die daer af te spreken wisten en mettie
mynste ic Ende hoepte soe waer sij dese pointen gethoene conste dat sij in
hoen beleide bliven soude vanden voirs goeden daen teynde de meye van loven
maendde de scepen van loven na aensprake en antwde wes recht sijn soude
die wijsden voe een vonisse want beide ptyen hen thoenisse vermeten hadde
dat sij dat begden taenhoen en daen teynden recht Ten dage va thoenisse
thoende de voirs mgrieten met henricke mes en janne hoenbeep die droege
op hoen eed dat sij daer bij ende aen waen daer de voirs cas tochts jegen
janne rembout rentmeester was vand vueren van ons gened hen wegen
alrehande goede gelege te stockele de welke gielijs vander valporte te houde
plach Oec dede de selve margriete lesen voe meye en scepen voirs ene brief
daer inne dat de rentmeester voirs kendde en lijdde dat ens voirs jege hem
pointinge gemaect hadde van alsulken broke als de voirs gielijs vander
bulporten gebroect hadde en dat hi daer af vnueght was voert droegen sij
dat doen de pointinge gemaect was en cas gevange sac dande maghelinge
dat wel wisten en dat nyemant van hen cas ter hant staen en woirde ende